Kom leer skryf met ATKV | News24
Kom leer skryf met ATKV
IS jy ’n aspirantskrywer? Skryf in vir ATKV-skryfskool.
Die ATKV-skryfskool, aangebied deur ATKV Brandervolts in Jeffreysbaai en ATKV Gamtoosvallei in samewerking met ATKV streeksorganiseerder Elda Kruger, vind op 17 en 18 Augustus plaas.
Skrywers proff. Hans du Plessis en Bernard Odendaal gaan praat oor die bou van ’n boeiende verhaalplot (intrige), die skep van geloofwaardige karakters, die belang van die ruimte- en tydbeelding om die karakters te “plaas” en oor die keuse van ’n verteller van die verhaal.
Die skryfskool op 17 Augustus vind vanaf 14:00 tot 17:00 by die Global Leadership Academy in Jeffreysbaai plaas. Die skryfskool op 18 Augustus vind onderskeidelik vanaf 09:00 tot 12:00 by die Laerskool Gamtoosvallei in Patensie en vanaf 14:00 tot 17:00 by die Hoërskool Nico Malan in Humansdorp plaas.
Vir inligting, skakel Answa Pieterse by 079 865 6495. Gasklephuis stationair regeling | Van Haren Motorparts
Home Brandstof systeem Gasklephuis stationair regeling